## Zakon o izmjenama i dopunama Zakona o ugostiteljskoj djelatnosti

### NN 20/1997 (19.2.1997.), Zakon o izmjenama i dopunama Zakona o ugostiteljskoj djelatnosti

# ZASTUPNIČKI DOM SABORA REPUBLIKE HRVATSKE

Na osnovi članka 89. Ustava Republike Hrvatske donosim

## **ODLUKU**

### **O PROGLAŠENJU ZAKONA O IZMJENAMA I DOPUNAMA ZAKONA O UGOSTITELJSKOJ DJELATNOSTI**

Proglašavam Zakon o izmjenama i dopunama Zakona o ugostiteljskoj djelatnosti,
koji je donio Zastupnički dom Sabora Republike Hrvatske na sjednici 7.
veljače 1997.

Broj: 01-97-251/1
Zagreb, 13. veljače 1997.

Predsjednik
Republike Hrvatske
**dr. Franjo Tuđman,** v. r.

---

## **ZAKON**

### **O IZMJENAMA I DOPUNAMA ZAKONA O UGOSTITELJSKOJ DJELATNOSTI**

Članak 1.

U Zakonu o ugostiteljskoj djelatnosti ("Narodne novine", broj 48/95.)
u članku 3. iza stavka 1. dodaje se novi stavak 2. koji glasi:

"Ugostiteljsku djelatnost, pod uvjetima propisanim ovim Zakonom za ugostitelja,
mogu obavljati i javne ustanove koje upravljaju nacionalnim parkovima i
parkovima prirode."

U dosadašnjem stavku 2. koji postaje stavak 3. riječi: "pod uvjetima
određenim ovim Zakonom" zamjenjuju se riječima: "pod uvjetima propisanim
ovim Zakonom za ugostitelja".

Dosadašnji stavak 3. postaje stavak 4.

Članak 2.

U članku 9. stavku 2. iza riječi: "može" dodaju se riječi: "na zahtjev
ugostitelja, odnosno po službenoj dužnosti".

Članak 3.

U članku 10. stavku 1. točke 1. i 2. mijenjaju se i glase:

"1. vidno istaknuti na ulazu u ugostiteljski objekt oznaku propisane
vrste i kategorije ugostiteljskog objekta (članak 15.), utvrđenu rješenjem
nadležnog ureda, odnosno Ministarstva turizma,

2. vidno istaknuti na ulazu u ugostiteljski objekt obavijest o radnom
vremenu, koje treba biti sukladno propisanom radnom vremenu,".

U točki 4. riječi: "namirnica i pića" zamjenjuju se riječima: "namirnica,
pića i napitaka", a riječi: "prehrane i pića" zamjenjuju se riječima: "prehrane,
pića i napitaka".

Točke 8. i 9. mijenjaju se i glase:

"8. dostaviti normative na ovjeru turističkoj inspekciji nadležnog ureda,
a ovjerovljeni normativi mogu se primjenjivati sljedećeg dana od dana ovjerovljenja,

9. dostaviti cjenike na ovjeru turističkoj inspekciji nadležnog ureda,
a ovjerovljeni cjenici mogu se primjenjivati sljedećeg dana od dana ovjerovljenja".

Članak 4.

U članku 12. stavku 1. iza riječi: "usluge" dodaju se riječi: "ambulantno
(izvan poslovnih prostorija i prostora ugostitelja)".

Stavci 2. i 3. brišu se.

U stavku 4. koji postaje stavak 2. riječi: "pića i napici u skladu sa
zahtjevima higijene te sladoled u originalnom pakovanju" zamjenjuju se
riječima: "bezalkoholna pića, napici i sladoled u skladu sa zahtjevima
higijene".

Stavak 5. postaje stavak 3.

U stavku 6. koji postaje stavak 4. riječi: "i 3." brišu se.

U stavku 7. koji postaje stavak 5. riječi: "stavka 6." zamjenjuju se
riječima: "stavka 4.".

U stavku 8. koji postaje stavak 6. iza riječi: "usluga" dodaje se riječ:
"ambulantno".

Članak 5.

U članku 16. stavci 4. i 5. brišu se.

Članak 6.

U članku 18. stavku 2. iza riječi: "propisima" umjesto zareza stavlja
se točka, a riječi: "te ako su usluge dopunjavajuće" brišu se.

Članak 7.

U članku 22. stavku 1. riječi: "ugostiteljskog smjera ili majstorski
ispit" brišu se.

U stavku 2. riječi: "ili majstorski ispit" brišu se.

Članak 8.

U članku 25. stavak 2. briše se.

U stavku 3. riječi: "i 2." brišu se.

Članak 9.

U nazivu glave V. iza riječi: "objektu" briše se zarez i riječi: "planinarskom
domu, kiosku".

Članak 10.

U članku 32. stavku 1. riječi: "u planinarskom domu, iz kioska" brišu
se.

Članak 11.

U članku 37. stavku 1. točka 1. mijenja se i glasi:

"1. vidno istaknuti oznaku propisane vrste i kategorije objekta utvrđenu
rješenjem nadležnog ureda,".

U točki 3. riječi: "namirnica i pića" zamjenjuju se riječima: "namirnica,
pića i napitaka", a riječi: "prehrane i pića" zamjenjuju se riječima: "prehrane,
pića i napitaka".

Članak 12.

U članku 44. stavak 2. mijenja se i glasi:

"Osim usluga iz stavka 1. ovoga članka, u seljačkom domaćinstvu mogu
se pripremati i usluživati topla i hladna jela te pića i napici iz pretežito
vlastite proizvodnje za najviše 50 osoba (izletnika) istodobno."

U stavku 3. riječi: "vlastitog vina ili rakije" zamjenjuju se riječima:
"vina ili rakije te usluživanja domaćih narezaka iz vlastite proizvodnje".

Članak 13.

U članku 48. stavku 1. riječi: "uređaji i oprema" zamjenjuju se riječima:
"uređaji, oprema ili usluge".

Članak 14.

U članku 51. u uvodnoj rečenici iza riječi: "ugostitelj" briše se zarez
i dodaju se riječi: "odnosno druge osobe iz članka 3. ovoga Zakona,."

U stavku 1. točka 3. mijenja se i glasi:

"3. ugostiteljski objekt ne ispunjava minimalne uvjete glede: uređenja,
opreme ili održavanja ugostiteljskog objekta ili pružanja usluga za tu
vrstu ugostiteljskog objekta ili uvjete glede osoblja zaposlenog u ugostiteljskom
objektu, ili ako za obavljanje ugostiteljske djelatnosti i pružanje ugostiteljskih
usluga nisu ispunjeni zdravstveni uvjeti za rad u ugostiteljstvu sukladno
posebnim propisima, ili ako tijekom poslovanja ugostiteljski objekt koji
se kategorizira prestane ispunjavati koji od obveznih elemenata i mjerila
za utvrđenu vrstu ugostiteljskog objekta, ili ako vrstu i kategoriju ugostiteljskog
objekta ne označi na propisani način (članak 13. stavak 1., 2. i 3. i članak
16. stavak 2. i 5.),".

Iza stavka 1. dodaje se novi stavak 2. koji glasi:

"Novčanom kaznom iz stavka 1. ovoga članka kaznit će se za prekršaj
pravna ili fizička osoba koja obavlja ugostiteljsku djelatnost, a nema
pravo obavljati tu djelatnost u smislu članka 3. ovoga Zakona."

Dosadašnji stavak 2. postaje stavak 3.

Iza stavka 3. dodaje se novi stavak 4. koji glasi:

"Za prekršaje iz stavka 1. točke 4. i 5. i stavka 2. ovoga članka kaznit
će se i odgovorna osoba u pravnoj osobi novčanom kaznom od 5.000,00 do
15.000,00 kuna."

Dosadašnji stavak 3. postaje stavak 5.

Iza stavka 5. dodaje se stavak 6. koji glasi:

"Za prekršaje iz stavka 1. i 2. ovoga članka, turistički inspektor može
naplatiti novčanu kaznu na mjestu izvršenja prekršaja, u iznosu od 2.500,00
kuna."

Članak 15.

U članku 53. u uvodnoj rečenici iza riječi: "ugostitelj" briše se zarez
i dodaju se riječi: "odnosno druge osobe iz članka 3. ovoga Zakona,".

U stavku 1. točki 1. riječi: "namirnica i pića" zamjenjuju se riječima:
"namirnica, pića i napitaka", a riječi: "prehrane i pića" zamjenjuju se
riječima: "prehrane, pića i napitaka".

U točkama 4. i 5. riječi: "ih ne dostavi u propisanom roku" zamjenjuju
se riječima: "ih počne primjenjivati prije roka utvrđenog u članku 10.
stavku 1. ovoga Zakona".

U točki 12. riječi: "iz kioska" brišu se.

Iza stavka 2. dodaje se novi stavak 3. koji glasi:

"Za prekršaje iz stavka 1. točke 9. do 12. ovoga članka kaznit će se
i odgovorna osoba u pravnoj osobi novčanom kaznom od 3.000,00 do 10.000,00
kuna."

U dosadašnjem stavku 3. koji postaje stavak 4. riječi: "kazniti voditelja
poslovanja na mjestu izvršenja prekršaja, novčanom kaznom u iznosu od 1.500,00
kuna" zamjenjuju se riječima: "naplatiti novčanu kaznu na mjestu izvršenja
prekršaja, u iznosu od 1.500,00 kuna".

Članak 16.

U članku 54. u uvodnoj rečenici iza riječi: "ugostitelj" briše se zarez
i dodaju se riječi: "odnosno druge osobe iz članka 3. ovoga Zakona,".

U stavku 1. točke 1. i 2. mijenjaju se i glase:

"1. vidno ne istakne na ulazu u ugostiteljski objekt oznaku propisane
vrste i kategorije ugostiteljskog objekta (članak 15.), utvrđenu rješenjem
nadležnog ureda, odnosno Ministarstva turizma, ili ako istakne oznaku vrste
i kategorije ugostiteljskog objekta za koju nema rješenje nadležnog ureda
odnosno Ministarstva turizma (članak 10. stavak 1. točka 1.),

2. vidno ne istakne na ulazu u ugostiteljski objekt obavijest o radnom
vremenu, ili ako ta obavijest nije sukladna s propisanim radnim vremenom
(članak 10. stavak 1. točka 2.),".

Točka 6. mijenja se i glasi:

"6. pruža jednostavne ugostiteljske usluge ambulantno, a ne uslužuje
jela u konfekcioniranom stanju ili ne uslužuje bezalkoholna pića, napitke
i sladoled u skladu sa zahtjevima higijene, ili ako uslužuje alkoholna
pića ili ako pruža jednostavne ugostiteljske usluge ambulantno na prostoru
na kojem ih ne smije pružati, ili ako pruža jednostavne ugostiteljske usluge
ambulantno, a ne ispunjava propisane minimalne uvjete (članak 12. stavak
2., 3. i 4.)."

U stavku 3. riječi: "kazniti voditelja poslovanja na mjestu izvršenja
prekršaja, novčanom kaznom u iznosu od 1.250,00 kuna" zamjenjuju se riječima:
"naplatiti novčanu kaznu na mjestu izvršenja prekršaja, u iznosu od 1.250,00
kuna".

Članak 17.

U članku 55. stavku 1. točki 5. riječi: "namirnica i pića" zamjenjuju
se riječima: "namirnica, pića i napitaka."

Točke 12. i 13. mijenjaju se i glase:

"12. pruža usluge iz članka 34., 44. i 45. ovoga Zakona, a ne ispunjava
propisane minimalne uvjete odnosno uvjete za kategoriju, ili ih pruža bez
pribavljenog odobrenja nadležnog ureda, osim u slučaju iz članka 40. stavka
2. ovoga Zakona, (članak 35. stavak 1., članak 39. stavak 1., članak 44.
stavak 4. i 5.),

13. pruža usluge smještaja, prehrane, pića i napitaka, a nije član seljačkog
domaćinstva, ili ako pruža usluge smještaja protivno odredbi stavka 1.
članka 44. ovoga Zakona, ili ako priprema i uslužuje topla i hladna jela,
pića i napitke koji nisu iz pretežito vlastite proizvodnje, ili ako pruža
usluge prehrane, pića i napitaka za više od 50 osoba (izletnika) istodobno,
ili ako pruža usluge kušanja vina ili rakije ili usluživanja domaćih narezaka
koji nisu iz vlastite proizvodnje ili ako pruža te usluge za više od 50
osoba (izletnika) istodobno (članak 44. stavak 1., 2. i 3.),".

Članak 18.

U članku 56. stavku 1. točka 1. mijenja se i glasi:

"1. vidno ne istakne oznaku propisane vrste i kategorije objekta utvrđenu
rješenjem nadležnog ureda (članak 37. stavak 1. točka 1.),".

Članak 19.

U članku 57. stavku 2. riječi: "na zahtjev turističkog inspektora, izreći
će se" zamjenjuju se riječima: "može se izreći".

Članak 20.

Članak 58. mijenja se i glasi:

"Za prekršaje utvrđene člankom 51., 53. i 54. ovoga Zakona počinjene
u istom objektu drugi put u roku od dvije godine od pravomoćnosti prvog
rješenja o prekršaju, uz novčanu kaznu, izreći će se ugostitelju i zaštitna
mjera zabrane obavljanja ugostiteljske djelatnosti u tom objektu u trajanju
od tri mjeseca do godine dana."

Članak 21.

Članak 59. mijenja se i glasi:

"Za prekršaje utvrđene člankom 51., 53. i 54. ovoga Zakona počinjene
u istom objektu treći put u roku od dvije godine od pravomoćnosti drugog
rješenja o prekršaju uz novčanu kaznu, izreći će se ugostitelju i zaštitna
mjera zabrane obavljanja ugostiteljske djelatnosti u trajanju od šest mjeseci
do godine dana."

Članak 22.

U članku 60. iza stavka 1. dodaje se novi stavak 2. koji glasi:

"Iznimno ugostitelji iz stavka 1. ovoga članka, dužni su ispuniti minimalne
uvjete glede uređenja, opreme i održavanja zahoda, te isticanja jelovnika
s kartom pića i napitaka u ugostiteljskim objektima, koji su utvrđeni propisom
iz članka 13. stavka 3. ovoga Zakona najkasnije do 1. svibnja 1997. godine."

Dosadašnji stavak 2. postaje stavak 3.

U dosadašnjem stavku 3. koji postaje stavak 4. riječi: "iz stavka 2."
zamjenjuju se riječima: "iz stavka 3." .

Članak 23.

(1) Ugostitelji, koji na dan stupanja na snagu ovoga Zakona, pružaju
jednostavne ugostiteljske usluge, ili pružaju ugostiteljske usluge iz kioska,
ili u planinarskom domu nastavljaju s radom, ali su dužni ishoditi rješenje
o ispunjavanju propisanih minimalnih uvjeta najkasnije do 16. kolovoza
1998.

(2) Ugostitelju koji ne ishodi rješenje iz stavka 1. ovoga članka, prestaje
pravo pružanja ugostiteljskih usluga u objektima iz stavka 1. ovoga članka.

(3) Nadležni ured donijet će rješenje o prestanku pružanja ugostiteljskih
usluga, ugostitelju iz stavka 2. ovoga članka.

Članak 24.

Do ishođenja rješenja iz članka 23. stavka 1. ovoga Zakona, na objekte
u kojima se pružaju jednostavne ugostiteljske usluge, te na pružanje ugostiteljskih
usluga iz kioska, ili u planinarskom domu, primjenjivat će se uvjeti koje
su propisala predstavnička tijela prije stupanja na snagu ovoga Zakona.

Članak 25.

Ovlašćuje se Odbor za zakonodavstvo Zastupničkog doma Sabora Republike
Hrvatske da utvrdi i izda pročišćeni tekst Zakona o ugostiteljskoj djelatnosti.

Članak 26.

Ovaj Zakon stupa na snagu osmoga dana od dana objave u "Narodnim novinama".

Klasa: 335-02/94-01/01
Zagreb, 7. veljače 1997.

ZASTUPNIČKI DOM
SABORA REPUBLIKE HRVATSKE

Predsjednik
Zastupničkog doma Sabora
**akademik Vlatko Pavletić,** v. r.

Zakon, NN 20/1997-281